Det er langt fra alle, som er lige begejstrede for at møde løse hunde, når de færdes på offentlige steder.

Men det tyder på, at hundeejere er blevet bedre til at have styr på deres kæledyr.

Antallet af sager, hvor politiet har sager om løse hunde, er nemlig faldet markant.

Det er mit indtryk, at folk har svært ved at kalde hundene til sig. Carsten Retoft, hundefører

Siden 2010, hvor en ny og skærpet hundelov blev vedtaget, er antallet af anmeldelser faldet fra 5.001 til 525 i 2017. Faldet er tilsvarende for antallet af sigtelser, hvor det i samme periode er faldet fra 3.082 til 354. Det viser tal fra Rigspolitiet.

Læs også : Konfliktmægler: Sådan undgår du konflikter om løse hunde

- Faldet skyldes nok, at det er gået op for folk, hvor alvorligt det er, siger Peder Christensen, der er politikommissær ved Midt & Vestjyllands Politi, hvor antallet af anmeldelser fra 2010 til 2017 er faldet fra 574 til 193.

Løse hunde er en fare for mennesker, trafikken og andre dyr, og det er der en årsag til. Så det fylder en del hos os. Peder Christensen, Midt- og Vestjyllands Politi

- Det er nok primært på grund af hæftige bøder, men også fordi vi mange gange via pressen har forsøgt at gå ud og fortælle, at det er vigtigt, at man holder styr på sin hund, siger politikommissær ved Midt & Vestjyllands Politi Peder Christensen.

Og han glæder sig over faldet af sager.

- Løse hunde er en fare for mennesker, trafikken og andre dyr, og det er der en årsag til. Så det fylder en del hos os, siger Peder Christensen.

Hundefører: Ikke alle kan kalde sin hund til sig

En undersøgelse fra Friluftrådet viser, at 60 procent af os ikke bryder os om, at en hund kommer løbende, hopper op, snuser eller gerne vil hilse på anden vis.